**LĒMUMS**

2018.gada 16.martā Ventspilī Nr.35

(protokols Nr.6; 6.§)

|  |  |
| --- | --- |
| Par aizņēmumu “Tilta pārbūve  pār Vidumupīti Kuldīgas ielā, Ventspilī” |  |

Pamatojoties uz Latvijas Republikas likuma „Par pašvaldībām” 15.panta pirmās daļas 2.punktu, likuma „Par pašvaldību budžetiem” 22.panta pirmo un otro daļu, likuma “Par valsts budžetu 2018.gadam” 14.panta pirmās daļas 7.punktu, Ministru kabineta 2008.gada 25.marta noteikumiem Nr.196 „Noteikumi par pašvaldību aizņēmumiem un galvojumiem” un saskaņā ar Ventspils pilsētas domes saistošajiem noteikumiem Nr.2 „Ventspils pilsētas pašvaldības 2018.gada budžets”, lai uzlabotu iedzīvotāju dzīves līmeni un apkārtējo dzīves telpu, nodrošinot kvalitatīvu labiekārtojumu, veicot tilta pārbūvi pār Vidumupīti Kuldīgas ielā, Ventspilī rekonstrukciju, atjaunojot tā inženiertehnisko stāvokli, vizuāli veidojot sākotnējai tilta arhitektūrai atbilstīgu vizuālo tēlu, atjaunot tiltiņa profila izliekumu un vēsturisko margu tēlu, nomainot tilta segumu, kā arī ņemot vērā Ekonomikas un budžeta komisijas 2018.gada 1.marta sēdes ieteikumu un Finanšu komitejas 2018.gada 2.marta sēdes atzinumu,

Ventspils pilsētas dome

**nolemj:**

1. Ņemt Valsts kasē ilgtermiņa aizņēmumu 2018.gadā 161 250 EUR (*viens simts sešdesmit viens tūkstotis divi simti piecdesmit eiro*) apmērā, ar Valsts kases noteikto procentu likmi uz laiku līdz 10 gadiem “Tilta pārbūve pār Vidumupīti Kuldīgas ielā, Ventspilī”, aizņēmuma pamatsummu sākot atmaksāt ar 2019.gada 1.aprīli.
2. Aizņēmuma izņemšanu plānot pa daļām attiecīgā kalendārā gada noteiktās summas ietvaros.
3. Garantēt aizņēmuma atmaksu ar Ventspils pilsētas pašvaldības budžeta līdzekļiem.
4. Uzdot Ventspils pilsētas domes Finanšu nodaļai (K.Vitenbergs) sagatavot dokumentu paketi atbilstoši Ministru kabineta 2008.gada 25.marta noteikumiem Nr.196 „Noteikumi par pašvaldību aizņēmumiem un galvojumiem” un iesniegt tos Pašvaldību aizņēmumu un galvojumu kontroles un pārraudzības padomei.
5. Pilnvarot Ventspils pilsētas domes izpilddirektoru A.Ābeli parakstīt līgumu par šī lēmuma 1.punktā minēto projekta aizņēmumu un citu saistīto dokumentāciju.
6. Ventspils pilsētas pašvaldības iestādei „Komunālā pārvalde” (A.Kausenieks) nodrošināt atbilstošas izmaiņas Komunālās pārvaldes 2018.gada budžeta ieņēmumu – izdevumu tāmē.
7. Ventspils pilsētas domes Finanšu nodaļai (K.Vitenbergs) nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.

Sēdes vadītājs,

Domes priekšsēdētāja 1.vietnieks

infrastruktūras jautājumos J.Vītoliņš